439 
ma, si in aqua vel terrae gremio vitam degunt, luci erepta, parum 
evoluta vel abolita sensuum quorundam organa prae se ferre, ut de 
mure typhlo cuiquam notum est, inter quorum igitur numerum delphi- 
nus ponendus. — Cum ab osse frontis tectum orbitae formandum 
est, magnum iter ad eam usque couficere animadvertimus, in toto 
suo ambitu ab osse maxillae superioris superstratum; qui alias enim 
regnare solet ordo, ossium situm spectans , penitus perversus est, 
illo tantum in annectendis ïis dominante , illaeso, quare alter alteri 
cedat necesse est. A maxilla superiore penitus fere obtectum os 
frontis vix laminam angustissimam orbicularem utrumque ad margi- 
nem illius emittit, cujus ope in parte postica os parietale et inter- 
parietale finitima ossa sibi vindicat. 
Quo vero loco ossa frontis in media parte se invicem appro- 
ximata adparent, ossa nasi, inter ea posita, demonstrant illum fon- 
ticulum, ad faciem spiraculi posteriorem. Haec quidem figuram ir- 
regulariter oblongam prae se ferunt, et in cranio delphidis adeo cum 
finitimis ossibus confluxerunt, ut nusquam nec intus nec extus limites 
eorum videre liceat, quapropter nihil obfactus organo conferre 
possent. 
superest, ut de nonnullis ossis frontis processubus loquamur ; 
latiorem ïllum ad alam majorem ossis sphenoidei ad partem posti- 
cam et internam descendentem, jam commemoravimus; eadem dein- 
de directione licet extrinsecus processum orbitae temporalem conspi- 
cimus , qui cum processu zygomatico ossis squamosi adeo intimum 
consortium init, ut in cranio delphidis penitus cum eo conflueret, 
quamquam in delphino tenerae aetatis eum nondum penitus attigerat. 
Tertius autem multo major et fortior anticam partem spectat, infra 
os maxillare superius extensus, superiorem orbitae partem vel tectum 
format. Anteriori margini hujus processus adhaeret sutura diremtum 
utrinque os lacrymale latiore basi canaliculata, quacum processum 
recipit, in anticam partem dum extenditur, derepenter processum 
styloideum tenuissimum, satis longum a se in posticam demittit, adeo 
